Автоцинкография

Автоцинкография (грек. autos-өзүм, grapho-тартам, жазам) – томпок гравюранын сейрек кездешүүчү техникалык түрү. А-ны аткарууда гравюраланган сүрөт толугу менен келечектеги оттискке (бир нерсенин бетине, ташка басуудан түшүрүлгөн так) дал келет жана сүрөтчүнүн өз колу менен тикеден тике цинктин үстүңкү бетине түшүрүлөт. Тактаны иштетүү оюу жолу менен штрихтик цинкографиянын полиграфтык ыкмасы аркылуу жүргүзүлөт.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу